60 विद्यार्थियों के दांत व आंख की जांच
गंजबासौदा| राष्ट्रीय सेवा योजना के तहत कृषि महाविद्यालय में स्व. नारायण सदाशिव पिंगले सेवा संस्था के सहयोग से नि:शुल्क जनरल स्वास्थ्य परीक्षण शिविर का आयोजन किया गया। इसमें 60 छात्र-छात्राओं के दंत एवं नेत्रों का परीक्षण किया गया। मरीजों को नि:शुल्क दवाएं भी दी गई। इस मौके पर डॉ. पीके जागा ने शिविर के आयोजन पर प्रकाश डाला। शिविर में डॉ. अशोक रोहिले, समाज सेवी सुनील बाबू पिंगले एवं दिलीप देसाई ने छात्र-छात्राओं से अपने स्वास्थ्य के प्रति जागरूक रहने पर जोर दिया। कार्यक्रम में कृषि महाविद्यालय के छात्र दीपेश अहिरवार को राष्ट्रपति द्वारा सम्मानित किए जाने पर उनका सम्मान किया गया। शिविर में नुक्कड़ नाटक द्वारा सांप्रदायिक सद्भाव एवं एकता पर जनजागरण करने वाली टोली सहित ऐसे छात्र छात्राओं को प्रशस्ति पत्र एवं सम्मानित जाने की घोषणा की गई। जिनके दांत सबसे ज्यादा स्वच्छ व स्वस्थ मिले।
hin_Deva hin_Deva